Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Πρόστιμο ύψους 3.304.110 στην FrieslandCampina Hellas επέβαλε ηγια τη συμμετοχή της σε απαγορευμένη κάθετη σύμπραξη που συνίστατο αφενός στον καθορισμό τιμών μεταπώλησης και αφετέρου στην επιβολή ρήτρας μη ανταγωνισμού σε συνεργαζόμενους με αυτήν χονδρεμπόρους/διανομείς. Η Επιτροπή έκρινε ότι οι πρακτικές της εταιρείας, παρόλο που έλαβαν χώρα σε διαφορετικό χρόνο μεταξύ τους, συνιστούν μία ενιαία και συνολική στρατηγική παρεμποδιστικής συμπεριφοράς, η οποία εντοπίζεται καθ’ όλη τη διάρκεια των ετών 1996 έως τουλάχιστον και το έτος 2014.Σύμφωνα με ανακοίνωση της Επιτροπής Ανταγωνισμού, «μετά από αυτεπάγγελτη έρευνα από τη ΓΔΑ για τον κλάδο παραγωγής και εμπορίας γαλακτοκομικών προϊόντων, της εταιρίας με την επωνυμία "FRIESLANDCAMPINA HELLAS SA", η Ολομέλεια της Επιτροπής Ανταγωνισμού, με την υπ’ αρ.  676/2018 απόφασή της, αποφάσισε ομόφωνα, ότι η ανωτέρω εταιρία παραβίασε το άρθρο 1 του ν.703/77, όπως ίσχυε, (ήδη άρθρο 1 του ν.  3959/2011), καθώς και το άρθρο 101 ΣΛΕΕ, με τη συμμετοχή της σε απαγορευμένη κάθετη σύμπραξη που συνίστατο αφενός στον καθορισμό τιμών μεταπώλησης κι αφετέρου στην επιβολή ρήτρας μη ανταγωνισμού σε συνεργαζόμενους με αυτήν χονδρεμπόρους/διανομείς. Στο πλαίσιο των παραβάσεων των άρθρων 1 του ν.  703/1977, 1 του ν.  3959/2011, 81 ΣυνθΕΚ και 101 ΣΛΕΕ, παρόλο που οι προαναφερόμενες πρακτικές φαίνεται να έλαβαν χώρα σε διαφορετικό χρόνο (μεταξύ τους) και να είχαν (τουλάχιστον με βάση τα στοιχεία στη διάθεση της Επιτροπής) διαφορετική εμβέλεια, η Επιτροπή έκρινε ότι συνιστούν μία ενιαία και συνολική στρατηγική παρεμποδιστικής συμπεριφοράς, η οποία εντοπίζεται καθ’ όλη τη διάρκεια των ετών 1996 έως τουλάχιστον και το έτος 2014.  Αναφορικά με την πρώτη επιμέρους διαπιστωθείσα παράβαση που αφορά στον καθορισμό τιμών μεταπώλησης έχει ως χρονική διάρκεια τα έτη 1996 έως και 2014 τουλάχιστον.  Η δεύτερη επιμέρους διαπιστωθείσα παράβαση που αφορά στη ρήτρα μη ανταγωνισμού, έχει ως χρονική διάρκεια τα έτη 1996 έως τον Απρίλιο του 2009.Με την ίδια απόφασή της η Επιτροπή α) ομόφωνα υποχρέωσε την προαναφερόμενη εταιρία να παραλείπει στο μέλλον τη διαπιστωθείσα παράβαση του άρθρου 1 του ν.  703/1977, όπως ίσχυε, πλέον άρθρου 1 του ν.  3959/2011, καθώς και του άρθρου 101 ΣΛΕΕ, β) κατά πλειοψηφία επέβαλε πρόστιμο στην εταιρία "ΦΡΗΣΛΑΝΤ ΚΑΜΠΙΝΑ ΕΛΛΑΣ ΑΕ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΓΑΛΑΚΤΟΣ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΚΑΙ ΠΑΙΔΙΚΩΝ ΤΡΟΦΩΝ" για την τέλεση της διαπιστωθείσας για το χρονικό διάστημα από 1.1.1996 έως 31.12.2014, ενιαίας και διαρκούς παράβασης του άρθρου 1 του ν.  703/1977, όπως ίσχυε, πλέον άρθρου 1 του ν.  3959/2011, καθώς και του άρθρου 101 ΣΛΕΕ, ύψους τριών εκατομμυρίων τριακοσίων τεσσάρων χιλιάδων εκατόν δέκα (3.304.110) ευρώ, γ) ομόφωνα απείλησε την προαναφερόμενη εταιρία με χρηματική ποινή/πρόστιμο ποσού δέκα χιλιάδων (10.000) ευρώ για κάθε ημέρα καθυστέρησης συμμόρφωσης προς την ως άνω απόφαση, από την ημέρα της δημοσίευσής της, ήτοι για κάθε μέρα επανάληψης της ως άνω παράβασης, εφόσον διαπιστωθεί τέτοια με νέα απόφαση της Επιτροπής. Η Επιτροπή κατά πλειοψηφία δεν διαπίστωσε παράβαση του άρθρου 2 του ν.  3959/2011 από την εταιρία "ΦΡΗΣΛΑΝΤ ΚΑΜΠΙΝΑ ΕΛΛΑΣ ΑΕ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ ΓΑΛΑΚΤΟΣ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΚΑΙ ΠΑΙΔΙΚΩΝ ΤΡΟΦΩΝ", σύμφωνα με τα εκτεθέντα στο σκεπτικό της απόφασης, κρίνοντας επίσης ότι δεν πληρούνται οι προϋποθέσεις απαγόρευσης με βάση το άρθρο 102 ΣΛΕΕ κι ως εκ τούτου, δεν συνέτρεχε λόγος περαιτέρω δράσης της Επιτροπής Ανταγωνισμού στην παρούσα υπόθεση ως προς το συγκεκριμένο ζήτημα».